**LIDL OTVORIO PRVU PRODAVNICU U RUMI**

**Prva Lidl prodavnica u Rumi otvorena je jutros u 8:00 časova, na adresi Glavna 300. Svečanim presecanjam vrpce početak rada prodavnice obeležili su predstavnici kompanije Lidl Srbija. Od danas će i građani Rume imati priliku da u svome kraju dožive jedinstveno iskustvo kupovine, pronađu raznovrsnu nedeljnu ponudu i obavljaju svakodnevne nabavke po najpovoljnijim cenama.**

Otvaranjem 82. prodavnice u zemlji, kompanija Lidl nastoji da što većem broju potrošača približi širok asortiman proizvoda visokog kvaliteta, uz svakodnevno niske cene. Kao i ostale, i prodavnica u Rumi uređena je po modernim standardima kompanije i prepoznatljiva po svom funkcionalnom ambijentu – prostranom parkingu, efikasnom prolazu kroz kase, kao i samouslužnim kasama, koje omogućavaju dodatnu fleksibilnost i uštedu vremena.

*„Verujemo da će nova Lidl prodavnica brzo postati najdraže mesto za kupovinu građanima Rume, posebno u predstojećem prazničnom periodu. Uz prepoznatljive Lidl brendove i bogat izbor svežih i domaćih proizvoda, tu su i Favorina slatkiši i premium Deluxe linija, koji će upotpuniti porodična okupljanja i praznične trpeze“,* izjavila je **Marija Kojčić ispred sektora Corporate Affairs kompanije Lidl Srbija.**

Da praznična radost bude još veća, aktuelna je i „Lidlova novogodišnja nagradna igra 2025“, koja pruža mogućnost potrošačima širom Srbije da osvoje brojne nagrade, među kojima su putovanje po izboru, električni bicikl iPhone 17 Pro i drugi pokloni.

Otvaranjem Lidl prodavnice u Rumi, Lidl tim postao je bogatiji za oko 25 novih kolega, koje očekuju brojni benefiti – od finansijskih dodataka, privatnog zdravstvenog osiguranja za sve zaposlene pod jednakim uslovima, plaćenog svakog minuta rada, kao i programa podrške zaposlenima (EAP – Employee Assistance Program), koji omogućava besplatne i poverljive konsultacije sa stručnjacima iz oblasti prava, finansija i psihologije.

Lidl je povodom otvaranja nove prodavnice u Rumi pripremio i iznenađenje za sve mame,čije se bebe rode u periodu od 4. do 11. decembra. „Bebina čarobna kutija“, poklon paket sa korisnim i pažljivo biranim proizvodima za prve dane roditeljstva, mamama će biti uručen nakon izlaska iz porodilišta, od strane patronažne službe Doma zdravlja Ruma.

Nova Lidl prodavnica u Rumi otvorena je svakog dana u sedmici od 8 do 22 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 82 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)